[{"text_idx": "#000001", "text": "Li naskig\u0302is la 12an de marto 1925 kiel Henry Maxwell Dempsey en Stamford (Konektikuto, Usono). Lia patro estis irland-devena presisto Henry Leo Dempsey, kaj la patrino \u2013 Ruslanda judino Rija Kirjasova el Rigo, kie s\u0302ia avo estis rabeno. Baldau\u0306 post la naskig\u0302o de la filo, la patro s\u0302ang\u0302is sian familian nomon al Harrison (kurioze, Harry Harrison, foje uzinte la pseu\u0306donimon Dempsey, ig\u0302is la sola verkisto kun sia au\u0306tenta familinomo kiel pseu\u0306donimo)."}, {"text_idx": "#000002", "text": "Post la mezlernejo li dum 1943-46 servis en la usona aerarmeo kiel teknikisto. Post la armea servo studis en pentrista lernejo, laboris kiel pentristo kaj redaktoro, en 1956 eklog\u0302is en Meksiko kaj de tiam vivtenis sin per verkado. Poste log\u0302is en Danlando, Italio, Irlando kaj aliaj landoj, kaj forpasis la 15an de au\u0306gusto 2012 en Crowborough, inter Londono kaj Brajtono."}, {"text_idx": "#000003", "text": "Harry Harrison famig\u0302is pro siaj sciencfikciaj verkoj, kiujn karakterizis abomeno al la milito, milda humuro kaj \u2013 nekutime por c\u0302i tiu g\u0302enro \u2013 altaj beletra kaj intelekta nivelo. Entute li verkis 35 romanojn kaj ducenton da rakontoj."}, {"text_idx": "#000006", "text": "La plej granda (11 romanoj) kaj la plej populara el ili estas la humurplena serio pri la dang\u0302eraj kaj amuzaj aventuroj de Jimc\u0302jo diGriz, kromnomata Rustimuna S\u0302talrato \u2013 la galaksinivela fripono, parolanta Esperanton, pri kiu li unue eksciis de la Kuriero en Naskig\u0302o de la Rustimuna S\u0302talrato:"}, {"text_idx": "#000008", "text": "Liaj brovoj suprensaltis c\u0302e tio, kaj li klinis sin proksimen."}, {"text_idx": "#000014", "text": "Lau\u0306 lia insisto liaj anglalingvaj eldonistoj en la fino de liaj libroj aperigis koncizan priskribon de Esperanto kun la adreso de ELNA, al kiu miloj da interesatoj sendis siajn leterojn por eklerni la \u201cgalaksian lingvon\u201d. La rezulton oni scias \u2013 centoj da novaj esperantistoj, precipe en Ruslando, kie Harrison estis kaj estas dau\u0306re legata kaj s\u0302atata au\u0306toro. Eble pro tiu populareco, en Ruslando aperis kvar el la kvin libroj de Harrison, eldonitaj en Esperanto, inkluzive de la jam citita Naskig\u0302o de la Rustimuna S\u0302talrato, kies ok tradukantoj neniam havis komunan renkontig\u0302on. Ili log\u0302is en malsamaj landoj, kaj en la mezo de la 1990aj jaroj ili inters\u0302ang\u0302is tradukojn kaj diskutis ilin per la reto, kiu tiutempe estis tute nova afero."}, {"text_idx": "#000016", "text": "Libroj de Harry Harrison en Esperanto"}, {"text_idx": "#000024", "text": "Al mi bons\u0302ancis c\u0302eesti la renkontig\u0302on de Harrison kun esperantistoj en Moskvo. Dum horo kaj duono li rakontis multon interesan en tute libera flua Esperanto. Mi ricevis lian au\u0306tografon sur la libro kaj plu gardas g\u0302in..."}, {"text_idx": "#000026", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000028", "text": "Musklaku la kovrilon por legi pliajn informojn."}]